กฎกระทรวงกฎกระทรวงกำหนดหลักเกณฑ์วิธีการ และเงื่อนไขการส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรออกนอกราชอาณาจักรพ.ศ. ๒๕๕๕[๑] อาศัยอำนาจตามความในมาตรา ๕ และมาตรา ๓๕ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงทรัพยากรธรรมชาติและสิ่งแวดล้อมออกกฎกระทรวงไว้ ดังต่อไปนี้ข้อ ๑ ซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรที่จะได้รับอนุญาตให้ส่งหรือนำออกนอกราชอาณาจักรตามกฎกระทรวงนี้ มีดังต่อไปนี้(๑) ซากดึกดำบรรพ์ที่ขึ้นทะเบียนตามมาตรา ๒๖(๒) ซากดึกดำบรรพ์ตามบัญชีแนบท้ายกฎกระทรวงนี้(๓) ซากดึกดำบรรพ์ที่ไม่ต้องขึ้นทะเบียนตามมาตรา ๒๖ข้อ ๒ การอนุญาตให้ส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรตามข้อ๑ (๑) หรือ (๒) ออกนอกราชอาณาจักรต้องเป็นการส่งหรือนำออกนอกราชอาณาจักรเพื่อการศึกษาวิจัย การเผยแพร่ การประกอบหรือการซ่อมแซมเท่านั้น และต้องส่งหรือนำซากดึกดำบรรพ์นั้นกลับเข้ามาในราชอาณาจักรภายในระยะเวลาที่กำหนดไว้ในใบอนุญาตซึ่งต้องไม่เกินสองปีนับแต่วันออกใบอนุญาตในกรณีมีเหตุจำเป็นที่ไม่สามารถส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นกลับเข้ามาในราชอาณาจักรภายในระยะเวลาตามวรรคหนึ่งให้ผู้รับใบอนุญาตยื่นหนังสือขอขยายระยะเวลาต่ออธิบดีก่อนสิ้นสุดระยะเวลาที่กำหนดไว้ในใบอนุญาตไม่น้อยกว่าสิบห้าวันโดยให้ขยายระยะเวลาได้ไม่เกินหนึ่งปีในกรณีมีเหตุสุดวิสัยทำให้ผู้รับใบอนุญาตไม่สามารถยื่นหนังสือขอขยายระยะเวลาต่ออธิบดีได้ทันตามกำหนดระยะเวลาในวรรคสองให้ผู้รับใบอนุญาตยื่นหนังสือขอขยายระยะเวลาต่ออธิบดีภายในสิบห้าวันนับแต่วันที่เหตุสุดวิสัยนั้นสิ้นสุดลงข้อ ๓ ผู้ใดประสงค์จะส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรตามข้อ ๑ (๑) หรือ (๒) ออกนอกราชอาณาจักร ให้ยื่นคำขอรับใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอและเอกสารและหลักฐานดังต่อไปนี้(๑) บัญชีรายการพร้อมภาพถ่ายซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรที่ประสงค์จะส่งหรือนำออกนอกราชอาณาจักร(๒) หลักฐานการขึ้นทะเบียนซากดึกดำบรรพ์สำหรับการขอรับใบอนุญาตเพื่อส่งหรือนำซากดึกดำบรรพ์ที่ขึ้นทะเบียนออกนอกราชอาณาจักร(๓) เอกสารหรือหลักฐานแสดงรายละเอียดเกี่ยวกับการศึกษาวิจัยการเผยแพร่ การประกอบหรือการซ่อมแซมดังต่อไปนี้(ก) วัตถุประสงค์ของการศึกษาวิจัย การเผยแพร่ การประกอบหรือการซ่อมแซม(ข) วิธีการและระยะเวลาของการศึกษาวิจัย การเผยแพร่ การประกอบหรือการซ่อมแซม(ค) สถานที่ทำการศึกษาวิจัย การเผยแพร่ การประกอบ หรือการซ่อมแซม(ง) หนังสือตอบรับของผู้รับศึกษาวิจัย เผยแพร่ ประกอบ หรือซ่อมแซมข้อ ๔ ผู้ใดประสงค์จะส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรตามข้อ๑ (๓) ออกนอกราชอาณาจักร ให้ยื่นคำขอรับใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอและเอกสารและหลักฐานตามข้อ ๓ (๑)ข้อ ๕ การยื่นคำขอรับใบอนุญาตตามข้อ๓ และข้อ ๔ให้ผู้ขอรับใบอนุญาตนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรที่จะส่งหรือนำออกนอกราชอาณาจักรมาแสดง ณสถานที่ที่ยื่นคำขอรับใบอนุญาตเพื่อทำการตรวจพิสูจน์ในกรณีที่ไม่สามารถนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นมาแสดงได้ตามวรรคหนึ่งให้ผู้ขอรับใบอนุญาตยื่นคำขอเป็นหนังสือพร้อมทั้งแสดงเหตุผลเพื่อขอให้ทำการตรวจพิสูจน์ณสถานที่เก็บซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นและให้ผู้ขอรับใบอนุญาตอำนวยความสะดวกในการตรวจพิสูจน์ข้อ ๖ เมื่อได้รับคำขอรับใบอนุญาตให้อธิบดีตรวจสอบความถูกต้องและครบถ้วนของคำขอรับใบอนุญาตและเอกสารและหลักฐานหากไม่ถูกต้องหรือไม่ครบถ้วนให้อธิบดีแจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่อธิบดีกำหนดในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคหนึ่งให้ถือว่าผู้ขอรับใบอนุญาตไม่ประสงค์จะให้ดำเนินการต่อไปและให้อธิบดีจำหน่ายเรื่องออกจากสารบบข้อ ๗ ให้อธิบดีมีหนังสือแจ้งผลการพิจารณาให้ผู้ขอรับใบอนุญาตทราบภายในหกสิบวันนับแต่วันที่อธิบดีได้รับคำขอรับใบอนุญาตและเอกสารและหลักฐานที่ถูกต้องและครบถ้วนในกรณีที่อธิบดีมีคำสั่งไม่ออกใบอนุญาตให้แสดงเหตุผลไว้ในคำขอรับใบอนุญาตและให้แจ้งเหตุผลดังกล่าวพร้อมด้วยสิทธิอุทธรณ์ไว้ในหนังสือแจ้งผลการพิจารณาให้ผู้ขอรับใบอนุญาตทราบด้วยข้อ ๘ เมื่อผู้ขอรับใบอนุญาตมารับใบอนุญาตและชำระค่าธรรมเนียมใบอนุญาตแล้วให้อธิบดีออกใบอนุญาตให้แก่ผู้ขอรับใบอนุญาต ทั้งนี้อธิบดีอาจกำหนดรายละเอียดของเงื่อนไขที่จำเป็นเพื่อให้บรรลุวัตถุประสงค์ตามกฎหมายว่าด้วยการคุ้มครองซากดึกดำบรรพ์ไว้ในใบอนุญาตด้วยก็ได้หากผู้ขอรับใบอนุญาตไม่มารับใบอนุญาตภายในสามสิบวันนับแต่วันที่ได้รับแจ้งคำสั่งออกใบอนุญาตให้ถือว่าผู้ขอรับใบอนุญาตสละสิทธิการเป็นผู้รับใบอนุญาตและให้อธิบดีจำหน่ายเรื่องออกจากสารบบข้อ ๙ ซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรที่ได้รับอนุญาตให้ส่งหรือนำออกนอกราชอาณาจักรเพื่อการศึกษาวิจัย การเผยแพร่การประกอบหรือการซ่อมแซมจะต้องมีบัตรแสดงหมายเลขใบอนุญาตพร้อมประทับตรากรมทรัพยากรธรณีแสดงไว้กับซากดึกดำบรรพ์นั้นทุกชิ้นข้อ ๑๐ ผู้รับใบอนุญาตให้ส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรออกนอกราชอาณาจักรเพื่อการศึกษาวิจัย การเผยแพร่ การประกอบ หรือการซ่อมแซมต้องแจ้งการส่งหรือนำซากดึกดำบรรพ์กลับเข้ามาในราชอาณาจักรเป็นหนังสือต่ออธิบดีภายในสามสิบวันนับแต่วันที่ได้ส่งหรือนำกลับเข้ามาในราชอาณาจักรพร้อมด้วยเอกสารและหลักฐานดังต่อไปนี้(๑) ใบอนุญาตให้ส่งหรือนำ ซากดึกดำ บรรพ์ หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรออกนอกราชอาณาจักรเพื่อการศึกษาวิจัยการเผยแพร่ การประกอบ หรือการซ่อมแซม(๒) ซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่น ซึ่งเป็นซากดึกดำบรรพ์ที่พบในราชอาณาจักรที่ได้รับอนุญาต(๓) รายงานผลการศึกษาวิจัย การเผยแพร่ การประกอบ หรือการซ่อมแซมในกรณีที่ไม่สามารถนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรที่ได้รับอนุญาตมาแสดงณ สถานที่ที่ยื่นคำขอรับใบอนุญาตได้ ให้นำความในข้อ ๕ วรรคสองมาใช้บังคับโดยอนุโลมข้อ ๑๑ ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่ออธิบดีพร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาตใบแทนใบอนุญาตให้ใช้แบบใบอนุญาตเดิม และให้ระบุว่า ใบแทน ไว้ที่ด้านหน้าด้วยข้อ ๑๒ แบบคำขอรับใบอนุญาต แบบใบอนุญาตและแบบคำขอรับใบแทนใบอนุญาตให้เป็นไปตามที่อธิบดีกำหนดโดยประกาศในราชกิจจานุเบกษาข้อ ๑๓ การยื่นคำขอรับใบอนุญาตและคำขอรับใบแทนใบอนุญาตให้ยื่น ณ สถานที่ ดังต่อไปนี้(๑) กรุงเทพมหานคร ให้ยื่น ณ กรมทรัพยากรธรณี(๒) จังหวัดอื่น ให้ยื่น ณพิพิธภัณฑ์ซากดึกดำบรรพ์ธรณีวิทยาและธรรมชาติวิทยาที่ตั้งอยู่ในจังหวัดนั้นในกรณีที่จังหวัดใดไม่มีพิพิธภัณฑ์ซากดึกดำบรรพ์ธรณีวิทยาและธรรมชาติวิทยา ให้ยื่นณ พิพิธภัณฑ์ซากดึกดำบรรพ์ธรณีวิทยาและธรรมชาติวิทยาในจังหวัดใกล้เคียงหรือกรมทรัพยากรธรณีหรือสถานที่ที่อธิบดีกำหนดโดยประกาศในราชกิจจานุเบกษาให้ไว้ณ วันที่ ๒๗ เมษายน พ.ศ. ๒๕๕๕ปรีชา เร่งสมบูรณ์สุขรัฐมนตรีว่าการกระทรวงทรัพยากรธรรมชาติและสิ่งแวดล้อม[เอกสารแนบท้าย]๑. บัญชีท้ายกฎกระทรวงกำหนดหลักเกณฑ์ วิธีการและเงื่อนไขการส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่นซึ่งเป็นซากดึกดำบรรพ์ที่พบในราชอาณาจักรออกนอกราชอาณาจักร พ.ศ. ๒๕๕๕(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๕ วรรคสองแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ บัญญัติให้การขอรับใบอนุญาตการอนุญาต และการออกใบแทนใบอนุญาตให้ส่งหรือนำซากดึกดำบรรพ์หรือซากดึกดำบรรพ์ที่ได้ถูกแปรสภาพหรือเปลี่ยนแปลงเป็นรูปลักษณะอื่น ซึ่งเป็นซากดึกดำบรรพ์ที่พบในราชอาณาจักรออกนอกราชอาณาจักร เป็นไปตามหลักเกณฑ์ วิธีการและเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๑๔ พฤษภาคม๒๕๕๕ชาญ/ผู้ตรวจ๑๖ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๔๑ ก/หน้า ๒๔/๑๑ พฤษภาคม ๒๕๕๕